
 23.6.2017
 BG
 Официален вестник на Европейския съюз
 L 162/38
 РЕГЛАМЕНТ ЗА ИЗПЪЛНЕНИЕ (ЕС) 2017/1115 НА КОМИСИЯТА
 от 22 юни 2017 година
 за подновяване на одобрението на активното вещество пропоксикарбазон в съответствие с Регламент (ЕО) No 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) No 540/2011 на Комисията
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
 като има предвид, че:
 (1)
 С Директива 2003/119/ЕО на Комисията (2) пропоксикарбазон беше включен като активно вещество в приложение I към Директива 91/414/EИО на Съвета (3).
 (2)
 Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) No 1107/2009 и са включени в част А от приложението към Регламент за изпълнение (ЕС) No 540/2011 на Комисията (4).
 (3)
 Срокът на одобрението на активното вещество пропоксикарбазон, включено в част А от приложението към Регламент за изпълнение (ЕС) No 540/2011, изтича на 31 януари 2018 г.
 (4)
 В съответствие с член 1 от Регламент за изпълнение (ЕС) No 844/2012 на Комисията (5) в предвидения в същия член срок бе подадено заявление за подновяване на одобрението на пропоксикарбазон.
 (5)
 Заявителят представи допълнителните досиета, изисквани съгласно член 6 от Регламент за изпълнение (ЕС) No 844/2012. Според държавата членка докладчик заявлението е пълно.
 (6)
 Тя подготви доклад за оценка във връзка с подновяването, като се консултира с държавата членка съдокладчик, и на 19 ноември 2015 г. го представи на Европейския орган по безопасност на храните („Органът“) и на Комисията.
 (7)
 Органът изпрати доклада за оценка във връзка с подновяването до заявителя и до държавите членки за коментар и препрати на Комисията получените коментари. Освен това Органът направи обществено достъпно допълнителното обобщено досие.
 (8)
 На 19 октомври 2016 г. Органът предаде на Комисията заключението си (6) относно това дали може да се очаква пропоксикарбазон (вариант, разгледан при оценката: пропоксикарбазон-натрий) да отговаря на критериите за одобрение, предвидени в член 4 от Регламент (ЕО) No 1107/2009. На 23 януари 2017 г. Комисията представи проекта на доклад във връзка с подновяването на одобрението на пропоксикарбазон-натрий пред Постоянния комитет по растенията, животните, храните и фуражите.
 (9)
 На заявителя бе дадена възможност да представи забележките си по доклада във връзка с подновяването.
 (10)
 Бе установено, че критериите за одобряване, предвидени в член 4 от Регламент (ЕО) No 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ пропоксикарбазон.
 (11)
 Поради това е целесъобразно одобрението на пропоксикарбазон да бъде подновено.
 (12)
 Оценката на риска във връзка с подновяването на одобрението на пропоксикарбазон се основава на ограничен брой представителни видове употреба, но това не ограничава видовете употреба, за които